वार्तामा दुईपक्षीय सहयोगका लागि व्यापार, पर्यटन, लगानी, पूर्वाधार विकास, ‘क्रस बोर्डर कनेक्टिभिटी’, ऊर्जा तथा जनस्तरको सम्बन्धलाई थप मजबुत बनाउने विषयमा पनि छलफल भएको थियो । नेपालले बन्द रहेको तातोपानी नाका खुलाउन आग्रह गरेको थियो । नेपाली प्रतिनिधिमण्डलमा उपप्रधान तथा परराष्ट्रमन्त्री कृष्णबहादुर महरा, स्वास्थ्यमन्त्री गिरिराजमणि पोखरेल, अर्थमन्त्री ज्ञानेन्द्रबहादुर कार्की, संस्कृति पर्यटन तथा नागरिक उड्डयनमन्त्री जितेन्द्र देव, भौतिक पूर्वाधार तथा यातायात मन्त्री वीरबहादुर बलायर, वाणिज्य मन्त्री मीनबहादुर विश्वकर्मा, चीनका लागि नेपाली राजदूत लीलामणि पौड्याललगायत सहभागी हुनुहुन्थ्यो ।
